মেশিন ও কাঠামোর ডিজাইনার এবং নির্মাতা হিসেবে নারীদের ইতিহাস একটি বাণিজ্য হিসাবে প্রকৌশলের উন্নয়নের ইতিহাসের চেয়েও পুরোনো । ১১ শতাব্দীতে "প্রকৌশলী" শব্দটি সৃষ্টির পূর্বে, সারা বিশ্ব জুড়ে সমাজের প্রযুক্তিগত অগ্রগতিতে নারীরা অবদান রেখেছিল, এদের মধ্যে রয়েছে আলেক্সান্দ্রিয়ার হাইপেশিয়া (৩৫০ অথবা ৩৭০–৪১৫ AD), যার নাম ঘনত্বমাপক আবিষ্কারের সঙ্গে জড়িত । ঊনবিংশ শতাব্দীতে, নারীরা যারা প্রকৌশলের কাজ করতো তাদের প্রায়ই গণিত বা বিজ্ঞানের একডেমিক প্রশিক্ষণ থাকতো। অ্যাডা লাভলেস (১৮১৫–১৮৫২) গৃহশিক্ষকের অধীনে গণিত শিখেছেন চার্লস ব্যাবেজের সঙ্গে এনালিটিক্যাল ইঞ্জিন আবিষ্কারে তার সহযোগিতা শুরুর পূর্বে যেটি তাকে খেতাব দিয়েছে পৃথিবীর "প্রথম কম্পিউটার প্রোগ্রামার" হিসেবে। বিংশ শতাব্দীর প্রথম দিকে, অল্প পরিমান নারীই প্রকৌশলের বিষয় গুলিতে ভর্তি হতো, কিন্তু তাদের আগ্রহ লক্ষ্য করা যেত যখন পুরুষরা এসকল বিষয়গুলি অধ্যয়ন করতো।

প্রকৌশলে নারীদের প্রথম স্নাতক ডিগ্রি প্রদান করে ইউনিভার্সিটি অব ক্যালিফোর্নিয়া, বার্কলে। ১৮৭৬ সালে এলিজাবেথ ব্র্যাগ পুরকৌশল-এ স্নাতক ডিগ্রি অর্জন করেন, এবং মার্কিন যুক্তরাষ্ট্রের প্রথম নারী প্রকৌশলী হন। ১৯ শতকের আগে, নারীদের কোনও ক্ষেত্রে স্নাতক ডিগ্রি অর্জনের ঘটনা খুব বিরল ছিল কারণ তাদের লিঙ্গ বৈষম্যের কারণে বিশ্ববিদ্যালয়গুলিতে ভর্তি হওয়ার সুযোগ ছিল না। কিছু বিশ্ববিদ্যালয় ১৮০০ সালের গোড়ার দিকে এবং মধ্য ১৮০০ এর মাঝামাঝি সময়ে তাদের কলেজগুলিতে নারীদের প্রবেশ করাতে শুরু করে এবং তারা তাদের প্রকৌশলসহ সমস্ত একাডেমিক প্রোগ্রামগুলিতে ভর্তি করাতে শুরু করে।

দ্বিতীয় বিশ্বযুদ্ধে মার্কিন যুক্তরাষ্ট্রের প্রবেশ প্রকৌশলে মেধার ঘাটতি সৃষ্টি করে, পুরুষেরা সশস্ত্র বাহিনীগুলোতে চলে যেতে থাকে। জেনারেল ইলেকট্রিক গণিত,পদার্থে ডিগ্রিসহ মহিলাদের জন্য প্রকৌশলে চাকরির প্রশিক্ষণের ব্যবস্থা করে এবং কার্টিস-রাইট প্রকৌশল প্রোগ্রামে "কার্টিস-রাইট ক্যাডেটেস" চালু করে। কোম্পানিটি কর্নেল ইউনিভার্সিটি, পেন্সিলভেনিয়া স্টেট ইউনিভার্সিটি, পারডু বিশ্ববিদ্যালয়, মিনেসোটা বিশ্ববিদ্যালয়, ইউনিভার্সিটি অব টেক্সাস অ্যাট অস্টিন, আরপিআই, এবং আইওয়া স্টেট ইউনিভার্সিটি এর সহযোগী হয় একটি প্রকৌশল পাঠক্রম তৈরি করতে যা অবশেষে ৬০০ নারীর নাম নথিভুক্ত করতে ভূমিকা রাখে। পাঠক্রমটি দশ মাস টিকে ছিল এবং প্রাথমিকভাবে বিমান নকশা এবং উৎপাদনের উপর বিশেষায়িত ছিল।

এই সময়ে, যেহেতু প্রকৌশল ক্ষেত্রে নারীদের প্রতিনিধিত্ব ছিল, তাই নারীদের উপর প্রকাশ্য অভিক্রমণও হতো। বিশেষত, এই অভিক্রমণগুলি প্রতিষ্ঠানগুলির ভিতরে গোপন রাখা হতো এ কারণে যে প্রকৌশল ক্ষেত্রে পুরুষদের এবং নারীদের মধ্যে লিঙ্গ বৈসাদৃশ্য পরিবর্তন করার জন্য মহিলাদের পূর্বপাক্ষিক চাপ ছিল না। আরেকটি কারণ এই যে “হামলাগুলি” অপ্রকাশ্য রাখা হতো, কারণ পুরুষদের বিশ্বাস ছিল যে প্রকৌশল ক্ষেত্রে পুরুষ আধিপত্য বন্ধ হওয়া অসম্ভব।

প্রকৌশল ক্ষেত্রে নারী শ্রমিকদের কর্মকাণ্ড, বিশেষত দ্বিতীয় বিশ্বযুদ্ধের দ্বিতীয় পর্বের সময়কালে ব্যাপক পরিবর্তিত হয়। বেশি বয়সে মেয়েরা বিয়ে করতে শুরু করলে, কম বাচ্চা নিতে শুরু করে, আরও ঘন ঘন বিবাহবিচ্ছেদ করে এবং অর্থনৈতিক সহায়তার জন্য পুরুষের উপর নির্ভরতা বন্ধ হয়ে যায়, তাদের বেতন পুরুষদের তুলনায় কম হওয়া সত্বেও তারা প্রকৌশল ক্ষেত্রে আরও সক্রিয় হতে শুরু করে।

দ্বিতীয় বিশ্বযুদ্ধের সময় এনিয়াক নির্মাণকাল হতে শুরু করে পরবর্তী কয়েক দশকে নারীরা এর প্রোগ্রামিং গুরুত্বপূর্ণ ভূমিকা পালন করে। মূলত ১৯৪৩ সালে সেনাবাহিনী দ্বারা নিয়োগ করা হয়, নারী এনিয়াক প্রোগ্রামাররা প্রোগ্রামিংয়ের কৌশলগুলিতে যথেষ্ট অগ্রগতি সাধন করেছে, যেমন ব্রেকপয়েন্টের আবিষ্কার, যা এখন একটি প্রমিত ডিবাগিং টুল।

প্রকৌশলীদের যুদ্ধকালীন ঘাটতি ছাড়াও, পাবলিক বিশ্ববিদ্যালয়গুলিতে ধীরে ধীরে নারী শিক্ষার্থীদের ভর্তি করানোর কারণে নারীরাও প্রকৌশল ক্ষেত্রে অগ্রগতি লাভ করে । উদাহরণস্বরূপ, জর্জিয়া টেক ১৯৫২-এ নারী প্রকৌশলী শিক্ষার্থী ভর্তি করানো শুরু করে, এবং প্যারিসের ইকলে পলিটেকনিক প্রথম ১৯৭২ সালে নারী শিক্ষার্থীদের ভর্তি শুরু করে। 

প্রকৌশল ডিগ্রী প্রোগ্রামে নারী শিক্ষার্থীদের নিম্ন হার
পরিসংখ্যান
প্রকৌশল সংস্কৃতি
ইতিহাস